EkBass/fiwiki-20250220-pages-articles huggingface dataset:
Rostovin taistelu

Rostovin taistelu (1941) oli toisessa maailmansodassa Saksan ja Neuvostoliiton joukkojen välinen taistelu Donin Rostovin kaupungin hallinnasta vuonna 1941. Saksan 1. panssaridivisioona valtasi kaupungin 21. marraskuuta 1941, mutta joutui vetäytymään kaupungista seitsemän päivää myöhemmin Neuvostoliiton vastahyökkäyksen seurauksena. Saksa valtasi kaupungin 17. armeijan voimin uudelleen 24. heinäkuuta 1942 ja piti sitä hallussaan seitsemän kuukauden ajan, kunnes puna-armeija valtasi kaupungin lopullisesti takaisin 14. helmikuuta 1943. Luokka:Operaatio Barbarossa Luokka:Romanian taistelut
Alku Sirén

Alku Sirén (ent. Olli Sirén, 6. tammikuuta 1984Olli Sirén - kaupunkiaktivisti, City-lehti viitattu 13.4.2012) on suomalainen yhteiskunnallinen keskustelija ja yksi Ravintolapäivän alullepanijoista. Sirén on entinen viestintätoimisto Miltton Creativen toimitusjohtaja. Nykyään hän toimii johtavana neuvonantajana Milttonilla. Sirén on kotoisin Porvoon maalaiskunnasta, josta hän muutti lukiolaisena Helsinkiin. Sirén kirjoitti Kallion ilmaisutaidon lukiosta. Hän on työskennellyt DJ:nä Radio Helsingissä ja freelance-tuottajana.Kirsi Hemánus, Kaupunki on meidän! Kotiliesi 4/2012, s. 80-83 Kaupunkitoimittajat ry valitsi Sirénin vuoden 2011 kaupunkilaiseksi. Aiemmin hän ryhmineen sai Suomi- palkinnon Ravintolapäivän kehittämisestä.Suomi-palkinnot kaupunkikulttuurin ja kansalaisaktivismin edistäjille Ylen uutiset viitattu 5.1.2012 Maailmalle levinnyt Aleppon kellot -kampanja käynnistyi Sirénin ehdotuksesta. Halonen viittasi kampanjaan ja kertoi Vladimir Putinille Venäjän Sotšissa järjestetyssä Valdai-kokouksessa, että Aleppon uhreille soitetaan päivittäin kirkonkelloja. Putin reagoi Halosen puheisiin ärtyneesti kommentoiden, että ”kellojen pitäisi soida myös niille, jotka nyt menettävät henkensä Mosulissa ja sen läheisyydessä”. Sirén palkittiin Aleppon kelloista kirkon viestintäpalkinnolla. Vuonna 2007 Sirén oli mukana käynnistämässä Wikipuolue -liikettä. Tarkoituksena oli tuottaa kokeilu, jossa asioista päätettäisiin samalla tavalla kuin Wikipediassa kirjoitetaan artikkeleita. Wikidemokratia nousi puheenaiheeksi, mikä johti siihen, että Vihreät ja SDP kirjoittivat seuraavan vuoden kuntavaaliohjelmiaan osin wikiperustaisesti. Sirén osallistui Länsiväylä-ryhmän performansseihin. Sirén on ollut ideoimassa myös We Love Helsinki -tapahtumia, esimerkiksi Lasten Kaupunki -tapahtumaa ja Soivaa Korttelia sekä Kuorokäytävä-tapahtumaa Sofiankadulla. Sirén on Milttonilla kehittänyt mallin havainnollistamaan sitä, minkä tyyppisiin työtehtäviin generatiivinen tekoäly tulee vaikuttamaan ensimmäisenä. Sirén on politiikkaan ja taiteeseen keskittyvän 2025 perustetun Käänne-festivaalin järjestäjiä. == Lähteet == Luokka:Suomalaiset kansalaisaktivistit Luokka:Vuonna 1984 syntyneet Luokka:Elävät henkilöt
Juntolovo

Juntolovo () on kunnallishallintoalue Pietarin Primorjen piirissä Venäjällä. Se sijaitsee kaupungin pohjoisosassa Kivinenän pohjoispuolella. Kunnallishallintoalueen länsipuolella on entisen Lahdensuon (ven. Lahtinskoje boloto) käsittävä Juntolovon metsänsuojelualue. Alue on saanut nimensä Lahdentulvaan (ven. Lahtinski razliv) laskevasta Junttilanojasta (ven. Juntolovka). Jälkimmäinen nimitys perustunee seudulla sijainneeseen Junttilan taloon, josta ei ole säilynyt tietoa. Juntti on muunnos ristimänimestä Johannes. ==Lähteet== ==Aiheesta muualla== * Juntolovon kunnallishallintoalueen sivusto Luokka:Primorjen piiri (Pietari)
Species Plantarum

Species Plantarum on ruotsalaisen luonnontutkijan Carl von Linnén kirjoittama teos vuodelta 1753. Kirjassa Linné luettelee kaikki tuntemansa kasvilajit ja antaa niille kaksiosaisen tieteellisen nimen aikaisempien monisanaisten kuvausten sijaan. Species Plantarumin ilmestymisaika on sovittu lähes kaikkien kasviryhmien nomenklatuurin alkamisajankohdaksi, ei kuitenkaan sammalten ja osan levistä. Stace, Clive A. 1991. Plant taxonomy and biosystematics. Cambridge University Press. == Lähteet == ==Aiheesta muualla == * Linnaeus Link Union Catalogue Luokka:Kirjat kasvitieteestä
Antoine Duhamel

Antoine Duhamel (30. heinäkuuta 1925 – 11. syyskuuta 2014) oli ranskalainen säveltäjä, kapellimestari ja musiikinopettaja. Hän syntyi Valmondoisissa ja opiskeli musiikkia Pariisin yliopistossa. Hän aloitti elokuvasäveltäjän uransa vuonna 1960. Hän sai vuonna 2002 Berliinin elokuvajuhlilla Hopeisen karhun musiikistaan Bertrand Tavernierin elokuvaan Laissez-passer. Duhamel sävelsi musiikit myös esimerkiksi useisiin Jean-Luc Godardin elokuviin, kuten Pierrot le fou – hullu Pierrot ja Viikonloppu. == Lähteet == == Aiheesta muualla == * * Luokka:Ranskalaiset elokuvasäveltäjät Luokka:Ranskalaiset kapellimestarit Luokka:Vuonna 1925 syntyneet Luokka:Vuonna 2014 kuolleet
Harlow – seksityttö

Harlow – seksityttö () on vuonna 1965 kuvattu draamaelokuva, joka kertoo näyttelijä Jean Harlow’n elämästä. Elokuvan pääosia esittävät Carroll Baker, Red Buttons, Raf Vallone, Angela Lansbury, Peter Lawford, Mike Connors, Martin Balsam, Leslie Nielsen, Mary Murphy, Hanna Landy, Peter Hansen, Kipp Hamilton ja Peter Leeds. Elokuvan on ohjannut Gordon M. Douglas. == Aiheesta muualla == * * * Luokka:Yhdysvaltalaiset draamaelokuvat Luokka:Vuoden 1965 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Gordon Douglasin ohjaamat elokuvat
Raija Kauttu

Raija Helena Hämetär Kauttu (o.s. Leuku, 12. huhtikuuta 1918 Oulu – 30. heinäkuuta 2001 Helsinki) oli suomalainen kirjailija, joka tunnetaan historiallisista romaaneistaan. Tampereella varhaislapsuutensa viettänyt Kauttu kirjoitti ylioppilaaksi Arkadian yhteislyseosta ja opiskeli myöhemmin Ateneumissa. Kautun isä oli HL Kurun onnettomuudessa hukkunut Aamulehden toimitussihteeri Veikko Leuku. == Teoksia == * Sankkalan kartanon rouvat. WSOY 1971, 6. painos 1973 * Sankkalan perijätär. WSOY 1972 (sanalaskut on poimittu Matti Kuusen kokoamasta ja järjestämästä teoksesta Vanhan kansan sananlaskuviisaus) * Nouda hänet Leontes. WSOY 1973 * Ulrika : romaani. WSOY 1974 * Charlotta Idnäsin häät. WSOY 1975 * Varo vuoripolkua, Irene : jännitysromaani. WSOY 1976 * Munkinkirkon noita : historiallinen romaani. WSOY 1978 * Haudegien taru : ristiritarit ja linnanherrat. WSOY 1980 * Haudegien kirous : Uhriveden laulu ja viimeiset Haudegenit. WSOY 1981 == Lähteet == * === Viitteet === Luokka:Suomalaiset kirjailijat Luokka:Vuonna 1918 syntyneet Luokka:Vuonna 2001 kuolleet
Ethelwulf

Ethelwulf (myös Æthelwulf tai Aethelwulf) oli Wessexin kuningas vuosina 839–858. Hän oli kuningas Egbertin poika ja Alfred Suuren isä. Noustuaan valtaistuimelle Ethelwulf antoi puolet valtakunnastaan – Kentin, Surreyn, Sussexin ja Essexin – vanhimmalle pojalleen Ethelstanille. Vuonna 851 Ethelwulf voitti tanskalaisten suuren armeijan Surreyn Acleassa. Tämän jälkeen hän yhdisti Wessexin ja Mercian kuninkaalliset suvut naittamalla tyttärensä Ethelswithin Mercian kuninkaalle Burgredille vuonna 853. Samana vuonna Ethelwulf lähetti poikansa Alfredin Roomaan ja seurasi itse perässä 855 jättäen kuningaskuntansa poikansa Ethelstanin huostaan. Palatessaan Roomasta yli viisikymmenvuotias Ethelwulf avioitui 12-vuotiaan Judithin kanssa, joka oli länsifrankkien kuninkaan Kaarle Kaljupään tytär. Saapuessaan Englantiin hänen poikansa Ethelstan oli kuollut ja valtakuntaa hallitsi hänen toinen poikansa Ethelbald. Ethelbald oli mukana salaliitossa, jonka päämääränä oli syöstä vallasta Ethelwulf. Ethelwulf pakotettiin luopumaan Wessexin kruunusta poikansa hyväksi. Ethelwulf säilytti kuitenkin asemansa Kentin sekä useiden itäisten provinssien kuninkaana kuolemaansa vuonna 858 saakka. == Lapset == * Ethelstan, Kentin kuningas * Ethelbald, Wessexin kuningas * Ethelbert, Wessexin kuningas * Ethelred, Wessexin kuningas * Alfred Suuri, Wessexin ja Englannin kuningas ==Lähteet== Luokka:Englannin anglosaksikuninkaat Luokka:Vuonna 858 kuolleet Luokka:Syntymävuosi tuntematon
Fabien Noël

Fabien Noël (s. 5. tammikuuta 1959) on ranskalainen uransa lopettanut uimari. Hän edusti seuratasolla Dunkerque Natationia. Noël osallistui olympialaisiin ensimmäistä kertaa Montréalissa 1976. Hän oli tuolloin 17-vuotiaana mukana maansa 4 × 200 metrin vapaauintiviestijoukkueessa, joka karsiutui ensimmäisellä kierroksella. Noël oli Ranskan joukkueessa samassa lajissa myös vuoden 1978 MM-kisoissa, joissa maalle heltisi seitsemäs sija. Hän ui Moskovan olympialaisissa 1980 sekä 200 metrin henkilökohtaisessa vapaauinnissa, jossa hän karsiutui ensimmäisellä kierroksella että lajin viestikilpailussa, jossa Ranska oli kahdeksas. Noël oli EM-kisoissa 1981 200 metrin vapaauinnin seitsemäs ajallaan 1.52,75. == Lähteet == Luokka:Ranskalaiset uimarit Luokka:Vuonna 1959 syntyneet Luokka:Elävät henkilöt
Charles Chaynes

Charles Chaynes (1925 Toulouse – 24. kesäkuuta 2016) oli ranskalainen säveltäjä. Hän opiskeli Pariisin konservatoriossa Darius Milhaud’n sekä Jean Rivier’n johdolla ja voitti Prix de Romen vuonna 1951. Hänen tuotantoonsa kuuluu esimerkiksi lukuisia konserttoja, sinfonia ja sonaatteja. Vuodelta 1966 peräisin oleva konsertto uruille, jousiorkesterille, patarummuille ja lyömäsoittimille on omistettu Marie-Claire Alainille, ja siinä täysin atonaalista tekniikkaa hyödynnetään musiikissa, jota inspiroivat uskonnollis- mystiset lähteet (Cántico espiritual, Ristin Johannes). Niin ikään vuodelta 1966 on Yvonne Loriod’n kantaesittämä Chaynes’n pianokonsertto.AllMusic.com: Charles Chaynes Chaynes oli Kunnialegioonan upseeri ja Ordre des Arts et des Lettresin komentaja; lisäksi hänet otettiin Ordre National du Mériteen. Vuonna 2005 hänestä tuli Académie des Beaux-Artsin jäsen. == Lähteet == Luokka:Ranskalaiset säveltäjät Luokka:Vuonna 1925 syntyneet Luokka:Vuonna 2016 kuolleet
Koripallon miesten SM-sarjakausi 1976–1977

Kausi 1976–1977 oli 37. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Turun NMKY. Playhonka voitti hopeaa ja Torpan Pojat pronssia. Hallitseva mestari Playboys ei lähtenyt puolustamaan mestaruuttaan, vaan fuusioitui Tapiolan Hongan kanssa. Yhdistelmä käytti nimeä Playhonka. HKT:n edustusjoukkue lyöttäytyi yhteen Panttereiden kanssa muodostaen uuden, Super-Pantterit nimisen seuran, jolle Koripalloliitto antoi suoraan toisen vapaista sarjapaikoista. Viimeisestä sarjapaikasta järjestettiin ylimääräinen karsinta ja siinä Pispalan Tarmo voitti Porvoon Tarmon nousten takaisin SM-sarjaan, josta se keväällä Panttereiden tapaan putosi. == Runkosarja == O V H P+ P- P Playhonka 18 15 3 1651 1378 30 Kotkan Työväen Palloilijat 18 12 6 1706 1573 24 Turun NMKY 18 12 6 1727 1531 24 Torpan Pojat 18 11 7 1615 1484 22 Super-Pantterit 18 11 7 1603 1560 22 Hyvinkään Tahko 18 9 9 1621 1616 18 Helsingin NMKY 18 8 10 1685 1679 16 Äänekosken Huima 18 6 12 1551 1737 12 Joensuun Kataja 18 5 13 1476 1625 10 Pispalan Tarmo 18 2 16 1471 1923 4 Pispalan Tarmo ja Joensuun Kataja putosivat. Nousija Karkkilan Urheilijat ilmoitti keväällä luopuvansa sarjapaikastaan, joten Kataja pääsi ylimääräiseen karsintaan. == Pudotuspelit == {{Turnauspuu4 ||Playhonka|2|Torpan Pojat|0 ||KTP|0|Turun NMKY|2 ||Playhonka|2|Turun NMKY|3 ||KTP|1|Torpan Pojat|2 }} === Välierät === Playhonka – ToPo Playhonka ToPo 90–81 ToPo Playhonka 82–91 Playhonka loppuotteluun voitoin 2–0. KTP – Turun NMKY KTP Turun NMKY 74–78 Turun NMKY KTP 91–84 Turun NMKY loppuotteluun voitoin 2–0. === Pronssiottelut === KTP – ToPo KTP ToPo 109–89 ToPo KTP 83–79 KTP ToPo 82–83 ja. (76-76) ToPolle pronssia voitoin 2–1. === Loppuottelut === Playhonka – Turun NMKY Playhonka Turun NMKY 91–87 Turun NMKY Playhonka 90–87 Playhonka Turun NMKY 82–83 Turun NMKY Playhonka 71–72 Playhonka Turun NMKY 75–77 Turun NMKY mestaruuteen voitoin 3–2. == Ylimääräinen sarjakarsinta == Joensuun Kataja – Porvoon Tarmo 11\. kesäkuuta Kataja Tarmo 106–76 12\. kesäkuuta Kataja Tarmo 106–72 Joensuun Kataja nousi takaisin mestaruussarjaan voitoin 2–0. Molemmat ottelut pelattiin Tarmon saliongelmien vuoksi Joensuun Urheilutalolla. == Lähteet == * Kataja 1976-1977 1976 Luokka:Vuoden 1976 koripallo Luokka:Vuoden 1977 koripallo
John Cavell (piispa)

John Kingsmill Cavell (4. marraskuuta 1916 – 19. toukokuuta 2017) oli Englannin kirkon pappi, joka toimi 9. Southamptonin piispana vuosina 1972–1984. Hän opiskeli Sir Roger Manwood’s Schoolissa ja Queens’ Collegessa, Cambridgessa. Hän sai pappisvihkimyksensä vuonna 1940 ja toimi aluksi kuraattina Folkestonessa ja Croydonissa. Sitten hän pääsi Church Mission Societyn sihteeriksi, Cheltenhamin Kristuksen kirkon vikaariksi ja Plymouthin lääninrovastiksi ennen piispaksi valitsemistaan. Eläkkeelle jäämisensä jälkeen Cavell jatkoi kirkon palvelemista avustavana piispana Salisburyn hiippakunnassa. ==Lähteet== Luokka:Englannin kirkon piispat Luokka:Vuonna 1916 syntyneet Luokka:Vuonna 2017 kuolleet Luokka:Yli satavuotiaiksi eläneet brittiläiset
John Cavell

John Cavell on (ollut) seuraavien henkilöiden nimenä: * John Cavell, Southamptonin piispa * John Cavell, Oxfordin pormestari
Juvelius

Juvelius on suomalainen sukunimi. Jotkut nimenkantajista ovat suomentaneet sen nimeksi Juva. Tunnettuja Juvelius-nimisiä ovat olleet: * Eerik Juvelius (1718–1791), pappi ja kirjailija * Eero Juva (e. Juvelius, s. 1900), eversti ja rykmentin komentaja, Verner Ossian Juveliuksen poika * Einar W. Juva (e. Juvelius, 1892–1966), historioitsija * Ester Juvelius (1876–1962), diakonissa ja lähetystyöntekijä * Fredrik Juvelius (1769– 1826), pappi ja lintutieteilijä, Eerik Juveliuksen poika * Fredrika Wenman (o.s. Juvelius, 1803–1873), ruustinna ja runoilija * Johan Wilhelm Juvelius (1863–1927), lyseon lehtori, kansanrunouden ja kirjallisuuden tutkija, Ester Juveliuksen veli * Mikko Juva (e. Juvelius, 1918–2004), arkkipiispa, Einar W. Juvan poika * Siiri Juva (e. Juvelius, 1886-1974), kirjailija, Ester Juveliuksen sisar * Valter Juva (e. Juvelius, 1865–1922), suomentaja, Viipurin kaupunginkirjaston johtaja, Ester Juveliuksen veli * Veera Roos (o.s. Juvelius, 1882–1961), näytelmäkirjailija ja kirjallisuuden suomentaja, Ester Juveliuksen sisar * Verner Ossian Juvelius (1869–1937), vankilanjohtaja, Ester Juveliuksen veli.
Dashboard

Dashboard on sovellus Applen macOS-käyttöjärjestelmässä, jota käytetään minisovellusten eli widgettien käyttämiseen. Englanninkielistä sanaa "dashboard" käytetään myös yleisesti merkitsemään ohjauspaneelia tai käyttöliittymää, josta eri toimintoja voidaan ohjata ja valita. Luokka:Applen ohjelmistot Luokka:MacOS-ohjelmat
José Antonio Montero

José Antonio Montero Botanch (s. 5. tammikuuta 1965 Barcelona) on espanjalainen entinen koripalloilija. Montero aloitti ammattilaisuransa Joventut Badalonassa, jossa hän pelasi vuosina 1981-1990\. Hän oli vuoden 1987 NBA-draftissa Atlanta Hawksin viidennen kierroksen varaus ja edusti maatansa Soulin olympialaisissa 1988, joissa Espanja sijoittui kahdeksanneksi. Montero oli mukana Espanjan liigan tähdistöottelussa kolmesti, vuosina 1986, 1987 ja 1990. Hän siirtyi vuonna 1990 Badalonasta FC Barcelonaan, jossa hän voitti kolmesti Espanjan liigamestaruuden ja kahdesti maan cupin. Montero pelasi uransa viimeisen kauden Ranskassa CSP Limogesissa. Hän pelasi uransa aikana yhteensä 78 maaottelussa. == Lähteet == Luokka:Espanjalaiset koripalloilijat Luokka:Vuonna 1965 syntyneet Luokka:Elävät henkilöt
Photo Booth

Photo Booth on macOS:lle ja iPad 2:lle tehty pieni ohjelma, jolla voi ottaa kuvia ja videota Applen iSight-kameran kautta. Luokka:Applen ohjelmistot Luokka:MacOS-ohjelmat
Marianne Lydén

Eva Marianne Elisabeth Lydén (vuoteen 2003 Carlsson; 6. syyskuuta 1953 Helsinki – 26. maaliskuuta 2017 HelsinkiKuolinilmoitus. Hufvudstadsbladet 9.4.2017, s. 53.) oli suomalainen politiikan toimittaja,Vem och vad: Biografisk handbok 2010, s. 457. Helsingfors 2010. ISBN 978-951-50-2002-4 joka aloitti uransa 1980-luvun alkupuolella Yleisradion ruotsinkielisessä toimituksessa. (Internet Archive) Koulutukseltaan hän oli valtiotieteen maisteri. Hän siirtyi Hufvudstadsbladetiin vuonna 2006 mutta joutui sittemmin jäämään sairauseläkkeelle. Lydén julkaisi yhdessä Camilla Berggrenin kanssa kirjan Nyttiga idioter? Unga idealister, Lenin och sjuttiotalet. Alkuvuodesta 2012 ilmestyi Lydénin teos Jag är inte rasist. Jag vill bara ha främlingsfientliga röster. Eläkkeellä hän kirjoitti Hufvudstadsbladetiin kolumneja nimellä ”Tant Blomsterhatt” ja suomi rasismia, muukalaisvastaisuutta ja Perussuomalaisia. ==Lähteet== ==Aiheesta muualla== * Tant Blomsterhatt. Hufvudstadsbladetin blogi. * Marianne Lydén, Jag är inte rasist. Kirjavinkit, Tuomioja.org Luokka:Suomalaiset politiikantoimittajat Luokka:Vuonna 1953 syntyneet Luokka:Vuonna 2017 kuolleet
Talossa on Saatana

Talossa on Saatana on Aleksi Mäkelän ohjaama suomalainen televisioelokuva vuodelta 1999. Pääosia elokuvassa näyttelivät Vesa-Matti Loiri, Juha Veijonen ja Pekka Huotari. Käsikirjoitus oli Venla Mäkelän luoma ja tuotannosta vastasi Solar Films. Elokuva esitettiin vain kerran Yle TV1 -kanavalla. == Rooleissa == == Lähteet == *Solar Filmsin sivut *Elonet *IMDb Luokka:Aleksi Mäkelän ohjaamat elokuvat Luokka:Suomalaiset televisioelokuvat Luokka:Vuoden 1999 suomalaiset elokuvat
Trigger Alpert

Herman ”Trigger” Alpert (3. syyskuuta 1916 Indianapolis, Indiana – 21. joulukuuta 2013) oli yhdysvaltalainen jazzbasisti. Hän opiskeli musiikkia Indianan yliopistossa 1930-luvun lopussa. Hän teki yhteistyötä Alvino Reyn kanssa vuonna 1940, ja 1940-luvun alussa hän lisäksi kiersi ja levytti Glenn Millerin kanssa. Hän oli lyhyesti Tex Beneken yhteistyökumppanina ja teki radio-ohjelmaa Benny Goodmanin kanssa. Myöhemmin 1940-luvulla hän työskenteli Bud Freemanin, Ella Fitzgeraldin, Muggsy Spanierin, Roy Eldridgen, Louis Armstrongin, Ray McKinleyn, Bernie Leightonin, Frank Sinatran, Woody Hermanin ja Jerry Jeromen kanssa.AllMusic: Trigger Alpert 1950–1960-luvuilla Alpert levytti sessioita Artie Shawin, Coleman Hawkinsin, Sauter-Finegan Orchestran, Mundell Lowen, Donn Elliottin, Gene Krupan ja Buddy Richin kanssa. Samoihin aikoihin hän työskenteli CBS:lle. Alpert johti myös itse kokoonpanoa, ja vuonna 1956 Riverside julkaisi hänen albuminsa (Trigger Happy!), jolla hänen lisäkseen esiintyvät Tony Scott, Zoot Sims, Al Cohn, Joe Wilder, Urbie Green ja Ed Shaugnessy. Alpert jätti musiikkialan vuonna 1970 ja ryhtyi valokuvaajaksi. == Lähteet == Luokka:Yhdysvaltalaiset jazzmuusikot Luokka:Yhdysvaltalaiset kontrabasistit Luokka:Vuonna 1916 syntyneet Luokka:Vuonna 2013 kuolleet
Mac App Store

Mac App Store on digitaalinen sovellusten jakelualusta macOS- käyttöjärjestelmälle. Sen on kehittänyt Apple. Mac App Store julkistettiin 20. lokakuuta. 2010, Applen "Back to the Mac" -tilaisuudessa. Käyttäjien käyttöön Mac App Store julkaistiin 6. tammikuuta 2011, ilmaisen Mac OS X 10.6.6 -päivityksen yhteydessä. Luokka:Applen ohjelmistot Luokka:Mac OS -ohjelmat
Albania (täsmennyssivu)

Albania tai albaanit voi viitata mm. seuraaviin asioihin: * Albania, nykyinen valtio Balkanin niemimaalla * Albaanit, useissa maissa asuva etninen ryhmä * Albanian kieli, albaanien puhuma kieli * (Kaukasian) Albania, muinainen valtio Kaukasiassa ** (Kaukasian) Albanian kieli, Kaukasian Albaniassa puhuttu ja kirjoitettu muinainen udin kielen muoto * Albania, kunta Caquetán departementissa Kolumbiassa * Albania, Juliet Jonesin sydän -yhteen albumi
Elizabeth Israel

Mione "Minette" Elizabeth George Israel Ma Pampo (27. tammikuuta 1875? – 14. lokakuuta 2003) oli dominicalainen henkilö. Hänen kerrotaan olleen kuollessaan 128-vuotias. Guinnessin ennätysten kirja ei ole tunnustanut hänen ikäänsä todeksi todisteiden puutteessa. Jos ikä osoittautuu paikkansapitäväksi, hän olisi ollut paljon vanhempi kuin Jeanne Calment. Hän toimi 1970-luvulla plantaasinjohtajana. Hän tuli julkisuuteen joulukuussa 1999, kun hänen väitettiin täyttäneen 124 vuotta. ==Aiheesta muualla== *Living to 100 - Magazine of the Pan American Health Organization *World's Oldest Person Turns 128 - TheDominican.Net *Ma "Pampo" The World's Oldest Person - www.AVirtualDominica.com Luokka:Dominicalaiset henkilöt Luokka:Maailman vanhimmat henkilöt Luokka:Syntymävuosi tuntematon Luokka:Vuonna 2003 kuolleet
Beryllioosi

Beryllioosi on krooninen keuhkotauti, jonka aiheuttaa altistuminen berylliumille. Akuutti berylliumin aiheuttama tauti, keuhkojen tulehtumisen muodossa ärsykkeiden hengittämisen jälkeen, raportoitiin ensimmäisen kerran Euroopassa 1933 ja Yhdysvalloissa 1943. Ensimmäiset kuvaukset beryllioosi- tapauksista tulivat 1946 työntekijöiden joukosta tuotantolaitoksista, jotka valmistivat fluoresoivia lamppuja Massachusettissa. Krooninen beryllioosi muistuttaa sarkoidoosia monella tavalla ja näiden diognosointi erilleen on usein hankalaa. Beryllioosi tappoi satunnaisesti työntekijöitä ydinaseiden suunnittelun alkutaipaleelle, esimerkiksi Herbert Andesonin. Beryllioosi aiheuttaa väsymystä, heikotusta, yöllistä hikoilua ja voi aiheuttaa hengitysvaikeuksia ja sinnikästä kuivaa yskää. Sairaudesta voi seurata painon putoaminen ja myös sydämen laajeneminen oikealle ja sydänsairauksia kehittyneissä tapauksissa. Joillain berylliumille herkillä ihmisillä ei kehity oireita, eikä herkkyyttä itseään pidetä terveyshaittana. Beryllioosia voidaan hoitaa, mutta ei parantaa perinteisillä lääkkeillä ja lääketieteellä. Beryllioosi esiintyy kun kehon immuunijärjestelmä tunnistaa berylliumhiukkaset vieraiksi materiaaleiksi ja immuunijärjestelmä hyökkää hiukkasten kimppuun. Koska hiukkaset ovat tyypillisesti hengitetty keuhkoihin, hengityselimistä tulee pääalue jolla immuunijärjestelmä reagoi. Keuhkopusseista tulee tulehtuneet ja suuri määrä valkoisia verisoluja kerääntyy kaikkialle, missä berylliumhiukkasia on. Nämä solut muodostavat palloja berylliumhiukkasten ympärille. Kun palloja on tarpeeksi, alkavat ne haitata elinten normaalia toimintaa. Ajan kanssa keuhkot muuttuvat jäykiksi ja menettävät kykynsä siirtää happea ilmasta vereen. Beryllioosipotilailla tulee ongelmia hengittää riittävä määrä ilmaa ja hapen määrä veressä tippuu. Hoitoon kuuluu lisähappi ja immuunijärjestelmän toimintaa heikentävät lääkkeet, jotta kehon reaktio berylliumiin vähenisi. Suurin osa väestöstä välttää beryllioosin todennäköisesti, koska ympäröivän ilman berylliumitasot ovat normaalisti erittäin matalat (<0.03 ng/m3). Berylliumia voidaan mitata virtsasta ja verestä. Berylliumin määrä veressä tai virtsassa ei välttämättä kerro altistumisen kestosta ja laadusta. Berylliumin määrää voidaan myös mitata keuhko- ja ihonäytteistä. Vaikka näillä menetelmillä voidaan tutkia onko altistumista tapahtunut, muita testejä käytetään määriteltäessä onko altistuminen johtanut terveysvaikutuksiin. Veritesteillä voidaan tutkia herkkyyttä berylliumille ja ennustaa beryllioosia. ==Lähteet== Luokka:Hengityselinten sairaudet
Loppiaiskakku

Loppiaiskakku on vuosisatoja vanha loppiaisperinne. Kakku on nimeltään myös kolmen kuninkaan kakku () Raamatun kertomuksen itämaan tietäjien kunniaksi.Liisa Tikkanen, Kolmen kuninkaan loppiainen, Suomen kuvalehti 1/2012 s. 66–67 Näiden keskiajalla kuninkaan identiteetin saaneiden tietäjien ympärille syntyi runsas tapakulttuuri, joka on yhä voimissaan. Siihen kuuluu myös tämä kakku. Kakun sisään leivotaan papu, katolisissa maissa jokin esine, ja kakku koristellaan pahvikruunulla. Se joka saa pavun tai esineen, kruunataan pahvikruunulla, ja hän on yhden illan kuninkaallisena, jonka toiveita muut noudattavat. Kakun aineksina käytetään voita, sokeria ja mantelimassaa. ==Lähteet== ==Aiheesta muualla== * Loppiaiskakku, Kieliportti, joulu, Ranska (2. ohje) * Resepti: Ranskalainen loppiaiskakku suomalaisittain (ohjeesta puuttuu papu tms.) * Recette française Luokka:Joululeivonnaiset ca:Tortell de:Galette des Rois el:Βασιλόπιτα
Tammy ja suuri maailma

Tammy ja suuri maailma (eng. Tammy and the Bachelor) on vuonna 1957 kuvattu romanttinen komediaelokuva, joka perustuu Cid Ricketts Sumnerin romaaniin Tammy Out of Time. Elokuvan pääosia esittävät Debbie Reynolds, Leslie Nielsen, Walter Brennan, Mala Powers, Sidney Blackmer, Mildred Natwick, Fay Wray, Philip Ober, Craig Hill ja Louise Beavers. Elokuvan on ohjannut Joseph Pevney. Elokuvan musiikista on jäänyt elämään Jay Livingstonin ja Ray (Raymond) Evansin valssi Tammy, jonka levyttivät suomeksi mm. Vieno Kekkonen ja Kalevi Korpi Reino Helismaan suomenkielisin sanoin. ==Aiheesta muualla== * * * Luokka:Yhdysvaltalaiset romanttiset komediat Luokka:Vuoden 1957 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat
Jasmine Fioren murha

Jasmine Fioren murha tapahtui 15. elokuuta 2009. Fiore (syntyjään Jasmine Lepore) oli kalifornialainen uimapukumalli. Hänen alaston ruumiinsa löydettiin 15. syyskuuta 2009 kuristettuna ja tungettuna matkalaukkuun. Fioren jäänteet oli silvottu tunnistamisen estämiseksi; tutkijat onnistuivat lopulta selvittämään hänen henkilöllisyytensä hänen silikonirintojensa sarjanumeron perusteella. Kuollessaan Fiore oli 28-vuotias. Hänen miehensä, entinen tosi- tv-kilpailija Ryan Alexander Jenkins oli ainoa epäilty. 23\. elokuuta 2009 Jenkins löydettiin itsemurhan tehneenä kanadalaisesta hotellihuoneesta. Hän oli 32-vuotias. == Tausta == Fiore oli uimapukumalli ja näyttelijä, joka toimi usein myös body painting -mallina. Hän esiintyi Las Vegasin kasinoilla. Hän oli näytellyt myös aikuisviihdemainoksissa ja oli aikaissa avata oman kuntosalinsa. === Avioliitto === Fiore tapasi kanadalaissyntyisen Ryan Jenkinsin Las Vegasin kasinolla pian sen jälkeen, kun Jenskins oli osallistunut VH1-kanavalla esitettyyn tosi-tv-ohjelmaan Megan Wants a Millionaire, jossa nainen etsii itsellen varakasta miestä. Kaksi päivää myöhemmin – 18. maaliskuuta 2009 – pari avioitui Las Vegas Stripissa.Leshchinskaya, Nastacia. "Grim Reality: Jasmine Fiore and Ryan Jenkins", TruTV. Viitattu 5.1.2012. Jenskinsin rikosrekisteristä käy ilmi, että häntä syytettiin kesäkuussa 2009 Clarkin piirikunnassa tapahtuneesta Fioreen kohdistuneesta väkivallasta. Travis Heinrich, joka oli paikalla, kertoi Jenkinsille ja Fiorelle tulleen kiistaa Fioren ystävyydestä Heinrichiin, jonka johdosta Jenkins löi Fiorea, joka putosi läheiseen uima- altaaseen. Jenkinsin oikeudenkäynnin oli määrä alkaa joulukuussa. Fioren äiti Lisa Lepore väittää, että nämä kaksi taistelivat usein ja että Jenkins oli kateellinen Fioren ystävyyssuhteista entisiin poikaystäviinsä. Ryan Jenkinsin isä Dan Jenkins sen sijaan kertoo Fioren olleen poikansa ainoa ystävä Kaliforniassa ja hänen voineen kadota päiväkausiksi ja valehdella siitä pojalleen. == Lähteet == Luokka:Vuoden 2009 rikokset
Full Throttle (elokuva)

Full Throttle on vuonna 1995 ensiesitetty televisioelokuva, joka perustuu brittiläisen kilpa-ajajan Sir Henry Birkinin elämään. Elokuvan pääosia esittävät Rowan Atkinson, Crispin Bonham-Carter, Ken Kitson, Geoffrey Palmer ja Gavin Richards. Elokuvan on ohjannut Mark Chapman. == Näyttelijät == Lähde: == Lähteet == == Aiheesta muualla == * * * Luokka:Autourheiluelokuvat Luokka:Vuoden 1995 brittiläiset elokuvat Luokka:Elämäkertaelokuvat
Isopäivänsilmä

Isopäivänsilmä eli päivänsilmä (Heliopsis helianthoides) on Pohjois-Amerikasta kotoisin oleva monivuotinen ruohokasvi, joka kuuluu päivänsilmien (Heliopsis) sukuun ja asterikasvien heimoon. Se näyttää pieneltä, kullankeltaiselta auringonkukalta, jolla on kartiomainen mykerökukinto. Helppohoitoisuutensa ja kauniin ulkomuotonsa ansiosta siitä on tullut suosittu puutarhojen koristekasvi. == Ulkonäkö ja koko == Isopäivänsilmä kasvaa 80–180 senttimetriä korkeaksi. Sen maavarsistosta voi kohota jopa kymmenen oljenkeltaista tai punaruskeaa, jäykkää ja joskus karvaista vartta. Lehdet sijaitsevat varrella vastakkain ja niiden pinta on kalju, harvakarvainen tai karhea. Lehtilapa on 6–12 senttimetriä pitkä ja 2–6 senttimetriä leveä, ehyt, puikea tai kolmiomaisen suikea, suippokärkinen tai pitkäsuippuinen ja harvahampainen. Isopäivänsilmä kukkii kesä–syyskuussa. Kukinto on noin 5 senttimetrin mittainen mykerö, jossa on kellertävät tai ruskeankeltaiset kehräkukat ja kullankeltaiset laitakukat. Laitakukat eivät varise mykeröstä kuten auringonkukilla. Hedelmä on kalju tai särmistä karvainen, sileä pähkylä, jonka läpimitta on 4–5 millimetriä. == Levinneisyys == Isopäivänsilmä on kotoisin Pohjois-Amerikasta, missä sen levinneisyysalue ulottuu koillisessa Etelä- Quebeciin, kaakossa Floridaan, luoteessa Brittiläiseen Kolumbiaan ja lounaassa New Mexicoon. Kasvista tunnetaan kaksi maantieteellistä muunnosta: idässä kasvava tyyppimuunnos var. helianthoides ja lännessä kasvava karhoisopäivänsilmä (var. scabra). Itäisellä muunnoksella on pidemmät lehtiruodit, pienemmät mykeröt ja lyhyemmät kukintoperät kuin läntisellä muunnoksella, eikä se menesty yhtä aukeilla paikoilla. Muunnokset risteytyvät helposti keskenään ainakin Missourissa, Illinoissa ja Uudessa-Englannissa. == Elinympäristö == Isopäivänsilmä menestyy parhaiten hiekkaisessa maaperässä, aurinkoisilla ja kosteilla paikoilla. Yleensä se kasvaa kosteissa tai märissä, harvoissa metsissä sekä preerioilla ja pelloilla. == Käyttö == Isopäivänsilmä on kestävä ja helppohoitoinen puutarhakasvi, joka menestyy myös kuivilla paikoilla ja savisessa maassa. == Lähteet == Luokka:Asterikasvit
Kamuzu Stadium

Kamuzu Stadium on Blantyren kaupungissa Malawissa sijaitseva urheilustadion, jossa pelataan pääasiassa jalkapalloa ja harrastetaan yleisurheilua. Stadionille mahtuu 32 000 katsojaa. Se on Malawin jalkapallomaajoukkueen ja joidenkin seurajoukueiden kotikenttä. Malawin valtio omistaa kentän. Kenttä on Malawin ainoa FIFA:n MM-karsintaotteluihin kelpuuttama kenttä. Urheilun lisäksi stadionilla on järjestetty myös muita tapahtumia, kuten tietoisuutta AIDSista lisäävä tapahtuma. Alun perin stadionin nimi oli Langley Stadium. Se nimettiin uudelleen Kamuzu Stadiumiksi Malawin ensimmäisen presidentin Hastings Kamuzu Bandan mukaan, kun Malawi oli itsenäistynyt Ison-Britannian siirtomaavallan alta vuonna 1964. Bakili Muluzin presidenttikauden aikana vuonna 1997 stadion nimettiin Chichiri Stadiumiksi. Bingu wa Mutharikan noustua presidentiksi vuonna 2004 hän palautti rakennuksia aiemmille nimilleen ja niinpä 15. syyskuuta 2004 lähtien stadion on tunnettu jälleen nimellä Kamuzu Stadium. Aiemmin Kamuzu Stadiumin virallinen katsojakapasiteetti oli 50 000. Vuonna 2008 Malawin kotiotteluun pääsi arviolta 60 000 katsojaa. FIFA vaatikin Malawin jalkapalloliittoa ja hallitusta pienentämään stadionin kapasiteettia puoleen tästä, jotta stadion täyttäisi turvallisuusvaatimukset. Lisäksi FIFA:lla oli vaatimuksia muun muassa katsomoita rajaavista aidoista. Maaliskuussa 2009 stadionin katsojakapasiteettia pienenettiinkin nykyiseen 32 000 siten, että jokaisella on katsojalla on noin puoli metriä tilaa. Ongelmien välttämiseksi päätettiin myös että loppuunmyydylle stadionille ilman lippua tulevat henkilöt pidätetään. FIFA tuki vuonna 2009 myös Kazumu Stadiumin luonnonnurmen vaihtamista tekonurmeksi. ==Lähteet== Luokka:Jalkapallostadionit Luokka:Malawin urheilu Luokka:Malawin rakennukset ja rakennelmat
Pjotr Jeršov

Pjotr Pavlovitš Jeršov (), (6. maaliskuuta (J: 22. helmikuuta) 1815 Bezrukovon kylä, Išimin piirikunta, Tobolskin kuvernementti, Venäjän keisarikunta — 30. elokuuta (J: 18. elokuuta) 1869 Tobolsk, Venäjän keisarikunta) oli venäläinen kirjailija. Hänen tunnetuin teoksensa on saturunoelma Pieni kyttyräselkäinen hevonen (Taikahevonen) (). == Suku ja koulutus == Pjotr Jeršov syntyi virkamiesperheeseen Bezrukovon kylässä lähellä Išimin kaupunkia. Hänen vanhempansa olivat virkamies Pavel Aleksejevitš Jeršov ja Jefimija Vasilijevna Jeršova. Perheessä oli 12 lasta, joista vain Pjotr ja vanhempi veli Nikolai elivät aikuisiksi. Jeršov vietti nuoruutensa Berjozovossa. Hän kävi kimnaasia Tobolskissa vuosina 1827–1831 ja opiskeli oikeustiedettä ja filosofiaa keisarillisessa Pietarin yliopistossa vuosina 1831–1836. Isänsä kuoleman jälkeen Jeršov palasi vuonna 1836 Tobolskiin kymnaasinopettajaksi, sitten tarkastajaksi ja hänestä tuli koulun rehtori vuonna 1858. Hän koki elämänsä aikana useita menetyksiä: vuonna 1834 kuolivat hänen isänsä ja ainoa veljensä Nikolai, vuonna 1838 kuoli hänen äitinsä. === Yksityiselämä === Vuonna 1845 hänen ensimmäinen vaimonsa Serafima Aleksejevna Leštševa kuoli synnytykseen ja ainoa tytär Serafima Jeršova kuoli pienokaisena. Hänen toinen vaimonsa Olimpiada Vasilijevna Kuzmina kuoli vuonna 1852 ja heillä oli kolme tytärtä Ljudmila, Olga ja Julia. Hän meni kolmannen kerran naimisiin kenraalimajurin tyttären Jelena Nikolajevna Tšerkasovan kanssa, joka oli valmistunut upseerien tyttärille tarkoitetusta Katariina-instituutista Pietarissa. Jeršovin viidestätoista lapsestaan vain kuusi saavutti aikuisiän. == Kirjallinen ura == Opiskeluvuosinaan hän kirjoitti tunnetuimman teoksensa, runoelman Pieni kyttyräselkäinen hevonen (Taikahevonen) (, 1834). Aleksandr Puškin ylisti jambimittaista runoelmaa ja ilmoitti, ettei hän enää kirjoittaisi satuja, koska Jeršov pystyy siihen paremmin. Runoelma pohjautuu kansansatuun Tulilintu. Sensuuri kielsi runoelman yli 20 vuoden ajaksi, koska siinä tsaari esittäytyi tyhmyrinä. Jeršov kirjoitti vielä useita runoelmia ja novelleja sekä näytelmän, mutta mikään niistä ei saavuttanut Pienen kyttyräselkäisen hevosen suosiota. Runoelmasta on tehty lukuisia sovituksia: * Cesare Pugni: baletti 1864 (varhaisin koreografia Arthur Saint-Léon) * Aleksandr Rou: näytelmäelokuva (1941) * Rodion Štšedrin: baletti 1955 (myös elokuvaversiona) * Ivan Ivanov-Vano: piirroselokuva (1947) * Ivan Ivanov-Vano: piirroselokuva (1975) == Lähteet == ==Aiheesta muualla== * Jeršov-sivusto * Конёк-Горбунок Luokka:Venäläiset kirjailijat Luokka:Vuonna 1815 syntyneet Luokka:Vuonna 1869 kuolleet Luokka:Lastenkirjallisuus
Yvonne Kunze

Yvonne Kunze (s. 5. tammikuuta 1978 Radebeul) on saksalainen entinen kaukalopikaluistelija. Hän edusti seuratasolla EV Dresdeniä. Kunze osallistui urallaan kolmiin olympialaisiin vuosina 1998-2006\. Hän oli mukana Naganossa 1998 500 metrin kisassa, jossa Kunze oli kahdeskymmenes, 1 000 metrillä ja 3 000 metrin viestissä, jossa Saksan joukkue oli kahdeksas. Kunze kisasi Salt Lake Cityn olympialaisissa 2002 neljässä lajissa ja sai parhaan sijoituksensa 3 000 metrin viestistä, jossa hänen joukkueensa sijoittui jälleen kahdeksanneksi. Hän sai parhaan henkilökohtaisen olympiasijoituksensa Torinon kisoista 2006, kun hän oli 1 000 metrillä seitsemänneksi nopein toiseksi parhaana eurooppalaisena. Kunze luisteli myös tuolloin maansa viestijoukkueessa, joka oli kilpailun kuudes. == Lähteet == Luokka:Saksalaiset kaukalopikaluistelijat Luokka:Vuonna 1978 syntyneet Luokka:Elävät henkilöt
Kuolajoki (Murmanskin alue)

Kuolajoki () on Barentsinmeren Kuolanvuonoon laskeva joki Murmanskin alueella Luoteis-Venäjällä. Etelästä pohjoiseen virtaava joki on 83 kilometriä pitkä ja sen valuma-alue noin 3850 neliökilometriä.Кола (река в Мурманской обл.) Bolšaja sovetskaja entsiklopedija. bse.sci-lib.com Joki saa alkunsa Kuolajärvestä, joka on 140 m meren pintaa ylempänä, ja virtaa sitten Pulozero- ja Murdozero-järvien läpi ja lopulta päättyy Kuolanvuonon perukkaan Kuolan kaupungin kohdalla noin 10 km Murmanskin eteläpuolella. Kuolajoen sivujokia ovat oikealta laskevat Kitsa ja Orlovka sekä vasemmanpuoleiset Tuhta ja Medvežja. Joen varren asutuskeskuksia ovat suulta lukien Kuola, Molotšnyi, Vyhodnoi, Šongui, Magnetity, Kildinstroi, Loparskaja, Kitsa, Taipale ja Pulozero. == Lähteet == ==Aiheesta muualla== *Virtaamatilastoa 8 km joen suulta *Кола, река Архангельской губернии (Энциклопедический словарь Брокгауза и Ефрона) ru.wikisource.org Luokka:Murmanskin alueen joet Luokka:Barentsinmereen laskevat vesistöt Luokka:Venäjän vesistöt
Seppo Tamminen

Seppo Ilmari Tamminen (20. syyskuuta 1944 Helsinki – 25. heinäkuuta 2012 Hämeenlinna) oli tuottelias suomalainen koru- ja kuvataiteilija.Taidemaalariliitton esittely Seppo Tammisesta Tamminen tuli taidemaailman tietoisuuteen 1960-luvulla koruillaan. Näiden aiheet hän sai luonnosta, kukkien ja kaarevien lehtien muodoista. Uniikkikorujen jälkeen paljasjalkainen helsinkiläinen muutti Lopelle ja perusti Järventaustan taidekeskuksen. Näyttelytoiminta loppui aikanaan, kun Tamminen houkuteltiin Riihimäelle remontoimaan kodikseen ja ateljeekseen Hyttikorttelin talon lasitehtaan työväestölle 1900-luvun alussa rakennetulla asuinalueella. Elämä asettui vasta, kun hän löysi H. G. Paloheimon Santamäen kartanon Lopen Launosissa. Tamminen tunnetaan korujen lisäksi erityisesti sympaattisista mennyttä maailmaa haikailevista guassimaalauksistaanGalleria BrondaGalleria Bronda2 , joissa hän on muistellut lapsuutensa Helsinkiä tai tuonut katsojan eteen välähdyksenomaisesti hetkiä omasta ja muitten ihmisten elämästä. Seppo Tammisen teoksia on yksityiskokoelmien lisäksi useissa museoissa ja julkisissa kokoelmissa muun muassa Oulun taidemuseossa, Riihimäen taidemuseossa ja Helsingin taidemuseossa, valtion taidekokoelmissa ja Wäinö Aaltosen museossa Turussa. Seppo Tamminen on osallistunut myös kansainvälisiin näyttelyihin, kuten Mir Iskusstvan paluu, Suomen juhlaviikot, Pietari Venäjä 2003, Kulturhuset Rejsestalden, Jaegerspris, Tanska 2002, Aalborgin kaupunginmuseo Tanskassa 1992, ja Kansainvälinen naivisminäyttely Oulun taidemuseossa 1997. Tavaratalo Stockmannin Argos Art -myyntinäyttelyssä tammikuussa 2011 Sepon maalaukset olivat näyttelyn halutuimpia. Arvostettu taiteilija ehti keväällä 2012 saada Suomen Kulttuurirahaston Hämeen rahaston palkinnon elämäntyöstään. Seppo Tammisella on tytär Vilja Tamminen (s. 1972) == Kirjallisuutta == * ==Lähteet== ==Aiheesta muualla== * Galleriat.net * Galerie Oljemark * Seppo Tammisen muistokirjoitus Helsingin Sanomissa Luokka:Suomalaiset taidemaalarit Luokka:Vuonna 1944 syntyneet Luokka:Vuonna 2012 kuolleet
Luettelo Suomen virallisen albumilistan ykkösistä vuonna 2012

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2012. Viikko Artisti(t) Albumi Levy-yhtiö(t) 1 Adele 21 XL Recordings 2 Adele 21 XL Recordings 3 Adele 21 XL Recordings 4 Adele 21 XL Recordings 5 Adele 21 XL Recordings 6 Leonard Cohen Old Ideas Sony 7 Stam1na Nocebo Sakara Records 8 Adele 21 XL Records 9 Adele 21 XL Records 10 Adele 21 XL Records 11 Bruce Springsteen Wrecking Ball Sony 12 Jukka Poika Yhdestä puusta Suomen Musiikki 13 Madonna MDNA Universal Music 14 Viikate Petäjäveräjät Spinefarm Records 15 Jukka Poika Yhdestä puusta Suomen Musiikki 16 Jukka Poika Yhdestä puusta Suomen Musiikki 17 Jukka Poika Yhdestä puusta Suomen Musiikki 18 Paleface Maan tapa Exogenic 19 Jukka Poika Yhdestä puusta Suomen Musiikki 20 Jukka Poika Yhdestä puusta Suomen Musiikki 21 Sonata Arctica Stones Grow Her Name Nuclear Blast / Warner Music 22 Sonata Arctica Stones Grow Her Name Nuclear Blast / Warner Music 23 JVG Jvg.fi Monsp / Sony 24 PMMP Rakkaudesta Sony Music 25 PMMP Rakkaudesta Sony Music 26 PMMP Rakkaudesta Sony Music 27 Linkin Park Living Things Warner Brothers Records 28 Diandra Outta My Head Universal Music 29 Eri esittäjiä Voicen kesähitti 2012 WEA / Warner Music 30 Eevil Stöö & Koksu Koo Fuck Vivaldi Monsp/Sony 31 Adele 21 XL Recordings 32 Eri esittäjiä Voicen kesähitti 2012 WEA / Warner Music 33 Eri esittäjiä Voicen kesähitti 2012 WEA / Warner Music 34 Eri esittäjiä Voicen kesähitti 2012 WEA / Warner Music 35 Samuli Putro Tavalliset hautajaiset Kaiku Recordings 36 Kerkko Koskinen Kollektiivi Kerkko Koskinen Kollektiivi Johanna Kustannus 37 Hevisaurus Kadonneen louhikäärmeen arvoitus Sony 38 Hevisaurus Kadonneen louhikäärmeen arvoitus Sony 39 Elonkerjuu Ilon pirstaleet Sony 40 Muse The 2nd Law Warner Music UK 41 Robin Chillaa Universal Music 42 Robin Chillaa Universal Music 43 Mokoma 180 astetta Sony 44 Robin Chillaa Universal Music 45 Jesse Kaikuranta Vie mut kotiin Universal Music 46 Yö Pelko ja rakkaus Ratas / Sony 47 Eri esittäjiä Vain elämää WEA / Warner Music 48 Eri esittäjiä Vain elämää WEA / Warner Music 49 Eri esittäjiä Vain elämää WEA / Warner Music 50 Eri esittäjiä Vain elämää WEA / Warner Music 51 Eri esittäjiä Vain elämää WEA / Warner Music 52 Eri esittäjiä Vain elämää jatkuu WEA / Warner Music == Katso myös == == Lähteet == * Musiikkituottajat → Tilastot → Suomen virallinen lista → Albumit 2012 Albumilista 2012
Vladimir Komarov (pikaluistelija)

Vladimir Dmitrijevitš Komarov (, 5. tammikuuta 1949 Moskova, Venäjän SFNT – 23. heinäkuuta 2018) oli Neuvostoliittoa edustanut pikaluistelija ja järjestöjohtaja. Hän edusti seuratasolla SA Moskovaa. Komarov sijoittui sprintti-MM-kilpailuissa 1971 12:nneksi ja oli samana vuonna Neuvostoliiton- mestaruuskilpailuissa kolmas. Hän kilpaili uransa ainoissa olympialaisissa Sapporossa 1972, missä hän oli 500 metrin matkalla 14:s ja oli samana vuonna maansa sprinttimestaruuskilpailujen hopealla. Komarov oli vuoden 1972 sprinttimaailmanmestaruuskilpailuissa 14:s ja sijoittui seuraavana vuonna samoissa kilpailuissa seitsemänneksi. Komarovin vaimo Natalja Petrusjova voitti pikaluistelussa yhteensä neljä olympiamitalia. Komarov johti Venäjän luisteluliittoa vuosina 1994–2009. 23. heinäkuuta 2018 hänen uutisoitiin kuolleen 69-vuotiaana.https://tass.ru/sport/5395175 == Lähteet == Luokka:Neuvostoliittolaiset pikaluistelijat Luokka:Venäläiset urheiluvaikuttajat Luokka:Vuonna 1949 syntyneet Luokka:Vuonna 2018 kuolleet
Luettelo Suomen virallisen singlelistan ykkösistä vuonna 2012

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2012. ==Singlelista== Viikko Artisti Single Levy-yhtiö 1 Lord Est feat. Mikael Gabriel ”Vuosi vaihtuu” Warner Music 2 Adele ”Someone Like You” XL Beggars 3 Adele ”Rolling in the Deep” XL Beggars 4 Robin ”Frontside Ollie” Universal Music 5 Robin ”Frontside Ollie” Universal Music 6 Madonna feat. Nicki Minaj & M.I.A. ”Give Me All Your Luvin’” Universal Music 7 Laura Närhi ”Hetken tie on kevyt” Warner Music Finland 8 Robin ”Frontside Ollie” Universal Music 9 Robin ”Frontside Ollie” Universal Music 10 Nightwish ”The Crow, the Owl & the Dove” Scene Music/Sony 11 Loreen ”Euphoria” Warner Music 12 Jukka Poika ”Älä tyri nyt” Warner Music 13 Jukka Poika ”Älä tyri nyt” Warner Music 14 Jukka Poika ”Älä tyri nyt” Warner Music 15 Jukka Poika ”Älä tyri nyt” Warner Music 16 Gotye feat. Kimbra ”Somebody That I Used to Know” Universal Music 17 Gotye feat. Kimbra ”Somebody That I Used to Know” Universal Music 18 Gotye feat. Kimbra ”Somebody That I Used to Know” Universal Music 19 Carly Rae Jepsen ”Call Me Maybe” Interscope 20 Carly Rae Jepsen ”Call Me Maybe” Interscope 21 Carly Rae Jepsen ”Call Me Maybe” Interscope 22 Loreen ”Euphoria” Warner Music 23 JVG feat. Raappana ”Kran Turismo” Monsp 24 JVG feat. Raappana ”Kran Turismo” Monsp 25 JVG feat. Raappana ”Kran Turismo” Monsp 26 JVG feat. Raappana ”Kran Turismo” Monsp 27 JVG feat. Raappana ”Kran Turismo” Monsp 28 JVG feat. Raappana ”Kran Turismo” Monsp 29 JVG feat. Raappana ”Kran Turismo” Monsp 30 JVG feat. Raappana ”Kran Turismo” Monsp 31 JVG feat. Raappana ”Kran Turismo” Monsp 32 JVG feat. Raappana ”Kran Turismo” Monsp 33 JVG feat. Raappana ”Kran Turismo” Monsp 34 JVG feat. Raappana ”Kran Turismo” Monsp 35 Brädi feat. Redrama ”Lämpöö” Rähinä Records 36 will.i.am feat. Eva Simons ”This Is Love” Interscope 37 will.i.am feat. Eva Simons ”This Is Love” Interscope 38 PSY ”Gangnam Style” YG Entertainment 39 PSY ”Gangnam Style” YG Entertainment 40 PSY ”Gangnam Style” YG Entertainment 41 PSY ”Gangnam Style” YG Entertainment 42 Flo Rida ”I Cry” Warner Music 43 Flo Rida ”I Cry” Warner Music 44 Flo Rida ”I Cry” Warner Music 45 Rihanna ”Diamonds” Def Jam Recordings 46 Rihanna ”Diamonds” Def Jam Recordings 47 Rihanna ”Diamonds” Def Jam Recordings 48 Cheek ”Puhelinlangat laulaa” Warner Music Finland 49 Koti-Viikate-Teollisuus ”Adventti” Johanna 50 Cheek feat. Jonne Aaron ”Anna mä meen” Warner Music 51 Cheek feat. Jonne Aaron ”Anna mä meen” Warner Music 52 Erin ”Mitä tänne jää” Warner Music Finland == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2012 Singlelista 2012
Mike Bongiorno

Michael Nicholas Salvatore Bongiorno (26. toukokuuta 1924 New York, Yhdysvallat – 8. syyskuuta 2009 Monte Carlo) oli amerikkalais-italialainen tv- juontaja. Bongiorno aloitti televisiouransa Italiassa 1953. Toisessa maailmansodassa hän taisteli Italian partisaanien joukossa. Hän juonsi vuosikymmenet San Remon musiikkijuhlia. Bongiornon arkku ryöstettiin haudasta Dagnenten kylän hautausmaalta ja oli kateissa melkein vuoden. Arkku löytyi joulun alla 2011 Vittuonen kunnasta Milanon läheltä. Ruumis poltettiin, jottei ilkivalta toistuisi. ==Lähteet== == Aiheesta muualla == Luokka:Italialaiset juontajat Luokka:Yhdysvaltalaiset juontajat Luokka:Vuonna 1924 syntyneet Luokka:Vuonna 2009 kuolleet
Vladimir Komarov (täsmennyssivu)

Vladimir Komarov voi viitata seuraaviin: * Vladimir Komarov (1927–1967), neuvostoliittolainen kosmonautti * Vladimir Komarov (1949–2018), neuvostoliittolainen pikaluistelija * Vladimir Komarov (1869–1945), neuvostoliittolainen kasvitieteilijä * Vladimir Komarov (s. 1980), venäläinen jalkapalloilija * Kosmonaut Vladimir Komarov, Neuvostoliiton satelliitinseuraamisalus
Luettelo Suomen virallisen mid-price-listan ykkösistä vuonna 2012

Tämä on luettelo Suomen virallisen mid-price -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2012. Viikko Artisti/yhtye Levy Levy-yhtiö 1 Jenni Vartiainen Seili WEA / Warner Music 2 Chisu Vapaa ja yksin HMC / Warner Music 3 Jenni Vartiainen Seili WEA / Warner Music 4 Jenni Vartiainen Seili WEA / Warner Music 5 Chisu Vapaa ja yksin HMC / Warner Music 6 Jenni Vartiainen Seili WEA / Warner Music 7 Jenni Vartiainen Seili WEA / Warner Music 8 Jenni Vartiainen Seili WEA / Warner Music 9 Robin Koodi Universal Music 10 Robin Koodi Universal Music 11 Robin Koodi Universal Music 12 Robin Koodi Universal Music 13 Robin Koodi Universal Music 14 Robin Koodi Universal Music 15 Robin Koodi Universal Music 16 Robin Koodi Universal Music 17 Robin Koodi Universal Music 18 Robin Koodi Universal Music 19 Robin Koodi Universal Music 20 Robin Koodi Universal Music 21 Robin Koodi Universal Music 22 Robin Koodi Universal Music 23 Robin Koodi Universal Music 24 Robin Koodi Universal Music 25 Robin Koodi Universal Music 26 Robin Koodi Universal Music 27 Robin Koodi Universal Music 28 Robin Koodi Universal Music 29 Robin Koodi Universal Music 30 Robin Koodi Universal Music 31 Robin Koodi Universal Music 32 Robin Koodi Universal Music 33 Robin Koodi Universal Music 34 Smurffit Lätkäboogie Vol 20 Capitol / EMI 35 Robin Koodi Universal Music 36 Robin Koodi Universal Music 37 Robin Koodi Universal Music 38 Kaija Koo Kaunis rietas onnellinen – Parhaat 1980–2011 WEA / Warner Music 39 Robin Koodi Universal Music 40 Robin Koodi Universal Music 41 Robin Koodi Universal Music 42 Robin Koodi Universal Music 43 Robin Koodi Universal Music 44 Robin Koodi Universal Music 45 Kaija Koo Kaunis rietas onnellinen – Parhaat 1980–2011 WEA / Warner Music 46 Kaija Koo Kaunis rietas onnellinen – Parhaat 1980–2011 WEA / Warner Music 47 Musakatit Joulupukin maa VL-Musiikki 48 Erin Hunningolla WEA / Warner Music 49 Céline Dion These Are Special Times Sony 50 Robin Koodi Universal Music 51 Robin Koodi Universal Music 52 Musakatit Joulupukin maa VL-Musiikki == Lähteet == * Musiikkituottajat → Tilastot → Suomen virallinen lista → Mid-price Luokka:Luettelot Suomen virallisen mid- price-listan ykkösistä vuosittain Mid-price 2012